شەفەق نیوز/ پارێزگای زیقار لە باشوور عراق، ئمڕوو دووشەممە، ٦ تویشهاتن نوو وە بیماری کولێرا توومار کرد.
سەرچەوەیگ لە تەندروسی پارێزگاگە وە ئاژانس شەفەق نیوز وت: ئمڕوو لە پارێزگای زیقار ٦ تویشهاتن وە بیماری کولێرا توومارکریایە یەکیگ لە تویشبویەیل ژنیگە خەلک پارێزگای نەجەف.
وەزارەت تەندروسی عراق، لە دویکە، ٢٨ تویشهاتن نوو وە کولێرا لە سەرانسەر ولات توومار کرد، فرەیگیان لە کەرکوک بوین.
سەیف بەدر قسەکەر وەزارەتەگە لە کۆنگرەیگ رووژنامەوانی وت، تویشهاتن  ٢٨ کەس نوو وە کولێرا دووپاتکریایە، وتیش ٨ بیما٤ لە کەرکوکە و ٥ ی لە رەسافەی بەغدا، دووان لە دیالە، دووانیش لە زیقار و یەکیگیش لە بابل.
